《登岸纵步因采枸杞》
明代·王洪

舟行靡昏旦，滞此长河曲。登高忻所之，逍遥散遐瞩。

霭霭春阳忻，迢迢芳原绿。寻幽讵云远，采芳自盈掬。

远见居人村，时憩田家屋。鸟雀树上啼，牛羊草间牧。

岂知冠盖重，但道桑麻熟。翳翳闻远歌，依依眺平陆。

日暮上归舟，澹焉心自足。

作者简介：（1379—1420）明浙江钱塘人，字希范，号毅斋。少年时才思颖发，洪武二十九年成进士，年仅十八。永乐初入翰林为检讨，与修《大典》。帝颁佛曲于塞外，逡巡不应诏为文，受排挤，不复进用。与当时王称、王恭、王褒称词林四王，均有才名。